
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 84 

11ουνίου 2009 


Σ ΥΜΒΑΣΕΙ Σ 

Χρηματοδότηση του Ελληνικού Δημοσίου με ποσό μέ¬ 
χρι εικοσιπέντε εκατομμύρια Ευρώ (25.000.000,00 €) 
για πληρωμή Ταμειακών Διευκολύνσεων (προκατα¬ 
βολών) σε Ενώσεις Αγροτικών Συνεταιρισμών για τις 
εργασίες της Ενεργοποίησης των ατομικών Δικαιω¬ 
μάτων Ενιαίας Ενίσχυσης των κατά κύριο επάγγελ¬ 
μα αγροτών, έναντι οριστικών πληρωμών από τον 
Τακτικό Προϋπολογισμό. 

Στην Αθήνα σήμερα την 7.5.2009 μεταξύ: 

α) Του Ελληνικού Δημοσίου, που εκπροσωπείται, νό¬ 
μιμα στην προκειμένη περίπτωση, από τον Υπουργό 
Αγροτικής Ανάπτυξης και Τροφίμων Σωτήριο Χατζη- 
γάκη και τον Υφυπουργό Οικονομίας και Οικονομικών 
Νικόλαο Λέγκα και 

β) Της Αγροτικής Τράπεζας της Ελλάδος Α.Ε. που εκ¬ 
προσωπείται από τον Διοικητή αυτής Δημήτριο Μηλιάκο, 
συμφωνούνται τα εξής: 

Άρθρο Ιο 

Η Αγροτική Τράπεζα της Ελλάδος Α.Ε., θα χρηματοδο¬ 
τήσει το Ελληνικό Δημόσιο με ποσό μέχρι είκοσι πέντε 
εκατομμύρια Ευρώ (25.000.000,00 €) για την πληρωμή 
Ταμειακών Διευκολύνσεων (προκαταβολών) σε Ενώσεις 
Αγροτικών Συνεταιρισμών για τις εργασίες της Ενεργο¬ 
ποίησης των ατομικών Δικαιωμάτων Ενιαίας Ενίσχυσης 
των κατά κύριο επάγγελμα αγροτών, έναντι οριστικών 
πληρωμών από τον Τακτικό Προϋπολογισμό. 

Αρθρο 2ο 

Ο Υπουργός Αγροτικής Ανάπτυξης και Τροφίμων και ο 
Υπουργός Εθνικής Οικονομίας και Οικονομικών, που νόμι¬ 
μα εκπροσωπούν το Ελληνικό Δημόσιο, δηλώνουν με την 
παρούσα ότι αποδέχονται για λογαριασμό του Ελληνικού 
Δημοσίου τη σύναψη σύμβασης χρηματοδότησης από την 
Αγροτική Τράπεζα της Ελλάδος Α.Ε. με ποσό μέχρι είκοσι 
πέντε εκατομμύρια Ευρώ (25.000.000,00 €) και εξουσιοδο¬ 
τούν την Αγροτική Τράπεζα της Ελλάδος Α.Ε. να διαθέσει 
το προϊόν αυτής, σύμφωνα με το παραπάνω άρθρο 1. 

Αρθρο 3ο 

Το προϊόν της χρηματοδότησης θα μεταφερθεί σε 
ειδικό λογαριασμό που θα ανοιχθεί στη Διεύθυνση 


Εργασιών Υποστήριξης της ΑΤΕόαηΚ, με χρέωση του 
οποίου θα πραγματοποιούνται οι σχετικές πληρωμές. Οι 
πληρωμές των Ταμειακών Διευκολύνσεων (προκαταβο¬ 
λών) θα γίνονται με εντολές του Υπουργείου Αγροτικής 
Ανάπτυξης και Τροφίμων - Διεύθυνση Συνεργατισμού 
(πληρωμές, εντολές, μαγνητικά αρχεία, παρακολούθηση 
), σε πίστωση των λογαριασμών που έχουν ή θα έχουν 
δηλωθεί από τις Ενώσεις Αγροτικών Συνεταιρισμών. Η 
ανάληψη των ποσών αυτών θα γίνεται μετά την υπο¬ 
βολή υπεύθυνης δήλωσης - εξουσιοδότησης από τους 
νόμιμους εκπροσώπους των Ενώσεων Αγροτικών Συνε¬ 
ταιρισμών (ως συνημμένο υπόδειγμα). 

Οι Ταμειακές Διευκολύνσεις (προκαταβολές) αυτές θα 
επανεισπραχθούν από τους λογαριασμούς των Ενώσεων 
Αγροτικών Συνεταιρισμών, αμέσως μετά την πίστωση 
των λογαριασμών τους με τα οριστικώς δικαιούμενα 
ποσά και θα μεταφερθούν στον ειδικό λογαριασμό της 
Τράπεζας, από τον οποίο εκταμιεύτηκαν. 

Οι συναρμόδιες Κεντρικές Διευθύνσεις και τα κατα¬ 
στήματα της ΑΤΕόαηΙς στις περιπτώσεις που διακρίνουν 
με σαφήνεια και σιγουριά ότι οι Ταμειακές Διευκολύνσεις 
(προκαταβολές) επανεισπράχθηκαν πλήρως από τους 
λογαριασμούς των Ενώσεων Αγροτικών Συνεταιρισμών, 
μετά την πίστωση των οριστικώς δικαιούμενων ποσών, 
εφόσον δεν είχαν υποβληθεί υπεύθυνες δηλώσεις- εξου¬ 
σιοδοτήσεις, δεν θα ζητούν πλέον την υποβολή της και 
θα αποδεσμεύουν τα σχετικά ποσά. 

Οι πληρωμές των Ταμειακών Διευκολύνσεων (προκα¬ 
ταβολών) θα γίνονται με αρχεία που θα σταλούν στην 
Τράπεζα από το Ελληνικό Δημόσιο και θα περιέχουν τις 
ίδιες ακριβώς εγγραφές και τα ίδια ποσά ανά εγγρα¬ 
φή με τα αρχεία των οριστικών πληρωμών. Η ακρίβεια 
των περιεχομένων των αρχείων διασφαλίζεται από το 
Ελληνικό Δημόσιο - Υπουργείο Αγροτικής Ανάπτυξης 
και Τροφίμων, το οποίο αποδέχεται και βεβαιώνει ότι 
η ΑΤΕόαηΚ δεν υποχρεούται σε σχετικό έλεγχο ή δια¬ 
σταύρωση των αρχείων. 

Μετά το τέλος των οριστικών πληρωμών, το Δημό¬ 
σιο αναλαμβάνει να καταβάλει στην ΑΤΕόαηΚ τυχόν 
διαφορές που θα προκύπτουν κατά την εκκαθάριση 
των δαπανών, συμπεριλαμβανομένων των αχρεωστήτως 
καταβληθέντων ποσών (δηλ. αυτών που δεν κατέστη 
εφικτό να επιστραφούν), λογιστικών διαφορών, διαφο¬ 
ρών στρογγυλοποίησης, αντιλογισμού ή οποιωνδήπο- 

τε άλλων διαφορών που οφείλονται σε παραλείψεις, ή 
διαχειριστικά λάθη που δεν οφείλονται στην ΑΤΕόεηΚ 

Άρθρο 4ο 

Η διάρκεια της χρηματοδότησης θα είναι έξι (6) μήνες 
με έναρξη την ημερομηνία υπογραφής της παρούσας. 

Το Ελληνικό Δημόσιο έχει δικαίωμα εφάπαξ αποπλη¬ 
ρωμής του δανείου στη λήξη του ή τμηματικά μέχρι 
και τη λήξη του. 

Η παραπάνω χρηματοδότηση θα επιβαρύνεται με κυ¬ 
μαινόμενο επιτόκιο, το οποίο θα είναι ίσο με το επιτόκιο 
εκτοκισμού διατραπεζικής αγοράς Ευιϊβοι· εξαμήνου, 
που ισχύει την ημέρα έναρξης περιόδου εκτοκισμού, 
όπως αυτό διαμορφώνεται δύο (2) εργάσιμες ημέρες 
πριν, πλέον περιθωρίου (πίδΐ-ριη) 0,60 %. Η χρονική βάση 
υπολογισμού των τόκων είναι ο λόγος των πραγματικών 
ημερών προς το έτος των 360 ημερών. Οι τόκοι είναι 
απαιτητοί από το Ελληνικό Δημόσιο κατά τη λήξη της 
χρηματοδότησης. 

Εφάπαξ έξοδα εξέτασης και έγκρισης δανείου δεν 
θα εισπραχθούν. 

Η εξόφληση του κεφαλαίου της χρηματοδότησης θα 
γίνει συμψηφιστικά μετά την πραγματοποίηση των ορι¬ 
στικών πληρωμών και σε κάθε περίπτωση μέχρι τη λήξη 
της διάρκειας της χρηματοδότησης. Η ΑΤΕόεηΚ δύο (2) 
μήνες μετά τη χορήγηση θα μεταφέρει σε πίστωση του 
κεφαλαίου της χρηματοδότησης τα ποσά των Ταμεια¬ 
κών Διευκολύνσεων (προκαταβολών) που θα έχουν επα- 
νεισπραχθεί από τις Ενώσεις Αγροτικών Συνεταιρισμών 
μετά την καταβολή των οριστικώς δικαιούμενων ποσών. 
Η εργασία αυτή θα επαναλαμβάνεται κάθε μήνα για το 
υπόλοιπο διάστημα μέχρι τη λήξη της χρηματοδότησης 
ή αν παραστεί ανάγκη και μετά τη λήξη της, έως την 
οριστική τακτοποίηση. 

Η ΑΤΕόεηΚ για την πραγματοποίηση των πληρωμών 
της Ταμειακής Διευκόλυνσης (προκαταβολής) θα προ¬ 
βαίνει σε διαδικασίες (πίστωση-δέσμευση λογαριασμών, 
παραλαβή δηλώσεων-αποδέσμευση λογαριασμών, επα- 
νείσπραξη ταμειακών διευκολύνσεων-προκαταβολών, 
συμφωνίες, τακτοποίησης ταμιακών διευκολύνσεων- 
προκαταβολών κ.ά.) για τις οποίες θα επιβαρύνεται με 
έξοδα. Τα παραπάνω έξοδα που υπολογίζονται σε δυο 
Ευρώ (2,00 €) για κάθε δικαιούχο που περιλαμβάνεται 
στα μαγνητικά αρχεία που θα της σταλούν, θα κατα¬ 
βάλει το Ελληνικό Δημόσιο στην ΑΤΕάδηΚ κατά τη λήξη 
της χρηματοδότησης. 


Σε περίπτωση καθυστέρησης πληρωμής των τόκων, 
των εξόδων ή του κεφαλαίου, θα οφείλεται τόκος υπε¬ 
ρημερίας ίσος με το επιτόκιο που αναφέρεται στην 
παρούσα σύμβαση προσαυξημένο κατά μία εκατοστιαία 
μονάδα (1,00%). 

Αρθρο 5ο 

Το Ελληνικό Δημόσιο παρέχει ρητώς τη συναίνεσή του 
στην ΑΤΕόεηΙ< για τη δυνατότητα εκχώρησης εκ μέρους 
αυτής της παρούσας Σύμβασης και κάθε απαίτησης που 
απορρέει από αυτήν, ως ασφάλειας υπέρ της Τράπε¬ 
ζας της Ελλάδος, στο πλαίσιο εφαρμογής της Πράξης 
Συμβουλίου Νομισματικής Πολιτικής 54/27.2.2004, όπως 
τροποποιήθηκε με την Πράξη Συμβουλίου Νομισματικής 
Πολιτικής 61/6.12.2006, που αφορά τις προϋποθέσεις σύ¬ 
στασης ασφάλειας επί μη εμπορεύσιμων περιουσιακών 
στοιχείων για τη διενέργεια πράξεων νομισματικής πο¬ 
λιτικής και παροχής ενδοημερήσιας πίστωσης. 

Για την περίπτωση που η παρούσα Σύμβαση απο- 
τελέσει αντικείμενο εκχώρησης κατά τα ανωτέρω, το 
Ελληνικό Δημόσιο παρέχει ρητώς τη συναίνεσή του 
στην ΑΤΕόεηΙκ για τη χορήγηση προς την ενεχυρούχο 
δανείστρια Τράπεζα της Ελλάδος, τις λοιπές εθνικές 
κεντρικές τράπεζες του Ευρωσυστήματος και την Ευρω¬ 
παϊκή Κεντρική Τράπεζα (ΕΚΤ) όλων των στοιχείων και 
πληροφοριών που τυχόν εμπίπτουν στο επαγγελματικό 
/ τραπεζικό απόρρητο και αφορούν την εκχωρούμενη 
λόγω ενεχύρου δανειακή απαίτηση που απορρέει από 
την παρούσα Σύμβαση ή τον οφειλέτη. 

Αρθρο 6ο 

Ρητά συμφωνείται ότι σε περίπτωση που κατά τη 
διάρκεια της χρηματοδότησης αλλάξουν οι όροι των 
υποχρεώσεων περί κεφαλαιακής επάρκειας των Τραπε¬ 
ζών για τα δάνεια προς το Ελληνικό Δημόσιο ή και τους 
Οργανισμούς, που δανείζονται με την Εγγύηση του Ελ¬ 
ληνικού Δημοσίου, η Τράπεζα, αφού πρώτα ενημερώσει 
εγγράφως το Ελληνικό Δημόσιο και λάβει την έγγραφη 
συναίνεσή του, και λάβει την έγγραφη συναίνεσή του θα 
έχει δικαίωμα αναπροσαρμογής του περιθωρίου (πτετ^ϊη) 
σε επίπεδο που να καλύπτει το επιπλέον κόστος που 
συνεπάγεται για την τράπεζα η αλλαγή αυτή. 

Αρθρο 7ο 

Η παρούσα σύμβαση συντάχθηκε σε τέσσερα (4) όμοια 
αντίτυπα. 

ΥΠΕΥΘΥΝΗ ΔΗΛΩΣΗ - ΑΝΕΚΚΛΗΤΗ ΕΝΤΟΛΗ ΚΑΙ ΠΛΗΡΕΞΟΥΣΙΟΤΗΤΑ - 
ΕΚΧΩΡΗΣΗ ΓΙΑ ΕΙΣΠΡΑΞΗ ΤΑΜΕΙΑΚΗΣ ΔΙΕΥΚΟΛΥΝΣΗΣ/ΠΡΟΚΑΤΑΒΟΛΗΣ 
ΓΙΑ ΕΝΕΡΓΟΠΟΙΗΣΗ ΔΙΚΑΙΩΜΑΤΩΝ ΕΝΙΑΙΑΣ ΕΝΙΣΧΥΣΗΣ (ΕΝΕ) 

ΕΠΩΝΥΜΟ:.ΟΝΟΜΑ:. 

ΠΑΤΡΩΝΥΜΟ:.ΤΗΛ:. 

ΑΔΤ καιήΑΦΜ:. / . 

ΔΗΜΟΣ Ή ΚΟΙΝΟΤΗΤΑ:.ΝΟΜΟΣ:. 

ΚΑΤΑΘΕΤΙΚΟΣ Λ/ΣΜΟΣ ΤΗΣ ΕΑΣ ΣΤΗΝ ΑΤΕ. 

(13 ψηφία όπως δηλ. στη Αίτηση ενίσχυσης του παραγωγού) 

1. Με την παρούσα, ως νόμιμος εκπρόσωπος της ΕΑΣ.. παρέχω την 

ανέκκλητη και ανεπιφύλακτη πληρεξουσιότητα προς την Αγροτική Τράπεζα της Ελλάδος 
(Κατάστημα ΑΤΕβαηΕ.): 

α) να πιστώσει τον ως άνω καταθετικό λογαριασμό της ΕΑΣ που τηρείται στην ΑΤΕβαηΚ με το 
καταβαλλόμενο από το Υ.Α.Α.Τ. ποσό της Ταμειακής Διευκόλυνσης (προκαταβολής) για 
ενεργοποίηση δικαιωμάτων Ενιαίας Ενίσχυσης, με αιτιολογία ΕΝΕ, έναντι των οριστικώς 
δικαιούμενων ποσών για ενεργοποίηση δικαιωμάτων Ενιαίας Ενίσχυσης, σύμφωνα με τους 
όρους και τις προϋποθέσεις της πολιτείας και 

β) να πιστώσει τον ως άνω λογαριασμό της ΕΑΣ με το οριστικώς δικαιούμενο ποσό για 
ενεργοποίηση δικαιωμάτων Ενιαίας Ενίσχυσης και να αναλάβει δυνάμει της ανέκκλητης 
εντολής και πληρεξουσιότητας που παρέχω με την παρούσα, το ισόποσο της ως άνω Ταμειακής 
Διευκόλυνσης (προκαταβολής) για ενεργοποίηση των δικαιωμάτων Ενιαίας Ενίσχυσης (ΕΝΕ) 
και να το επιστρέφει στο λογαριασμό του Ελληνικού Δημοσίου από τον οποίο δόθηκε. Σε 
περίπτωση που το ποσό της παραπάνω Ταμ. Διευκ/σης είναι μεγαλύτερο από τα οριστικώς 
δικαιούμενα ποσά, παρέχιυ με την παρούσα την ανέκκλητη εντολή και πληρεξουσιότητα στην 
ΑΤΕβαηΚ να αναλάβει τη διαφορά από τον ως άνω λογαριασμό της ΕΑΣ μετά την πίστωσή του 
με τα ποσά που θα δικαιούται στο μέλλον να λάβει η ΕΑΣ ως αμοιβές, οικονομικές ενισχύσεις ή 
αποζημιώσεις ή επιδοτήσεις και να την επιστρέφει στον ως άνω λογαριασμό του Ελληνικού 
Δημοσίου. 

2. Επίσης, δηλώνω ότι αποδέχομαι τον αντιλογισμό του καταβαλλόμενου από το Υ.Α.Α.Τ. ποσού της 
Ταμειακής Διευκόλυνσης (προκαταβολής) για ενεργοποίηση δικαιωμάτων Ενιαίας Ενίσχυσης σε 
περίπτωση τυχόν λάθους υπολογισμού ή λογιστικού λάθους των εντολέων της προκαταβολής ή 
λόγω άλλων ενεργειών της ΕΑΣ (π.χ οποιαδήποτε αλλαγή λογαριασμού). Για τις ενέργειες αυτές 
εξουσιοδοτώ ανέκκλητα την ΑΊΈϋαηΚ να χρεώσει με το ισόποσο της Ταμειακής Διευκόλυνσης 
(προκαταβολής) που θα έχει καταβάλλει το Υ.Α.Α.Τ. τον ως άνω λογαριασμό της ΕΑΣ ή σε 
περίπτιοση που αυτός έκλεισε να χρεώσει άλλο λογαριασμό της ΕΑΣ και να το επιστρέφει στο 
λογαριασμό του Ελληνικού Δημοσίου από τον οποίο δόθηκε. 


. 2009 

(τόπος, ημερομηνία) 

Ο/Η ΥΠΕΥΘΥΝΑ ΔΗΛΩΝ/ΟΥΣΑ 
ΕΞΟΥΣΙΟΔΟΤΩΝ/ΟΥΣΑ & 

ΕΚΧΩΡΩΝ/ΟΥΣΑ ΕΚΠΡΟΣΩΠΟΣ 
ΤΗΣ ΕΑΣ 


ΒΕΒΑΙΩΣΗ 

Βεβαιώνεται ότι ο έναντι δηλών και 
εξουσιοδοτών υπέγραψε ενώπιον μας, 
ελέγχοντας και την ταυτοπροσωπία του. 


(Ονοματεπώνυμο, υπογραφή) (Ο Διευθυντής και ο αρμόδιος υπάλληλος ΑΤΕύεηΙν 

ονοματεπώνυμο, υπογραφή) 

ΘΕΩΡΕΙΤΑΙ 

ΓΙΑ ΤΟ ΓΝΗΣΙΟ ΤΗΣ ΥΠΟΓΡΑΦΗΣ 
( ΜΟΝΟ σε περίπτωση που ο έναντι δηλών και 
εξουσιοδοτών δεν υπογράφει ενώπιον των 
αρμοδίων στελεχών της Τράπεζας) 


(Υπογραφή, σφραγίδα αρμοδίου θεώρησης) 




















5076 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η σύμβαση αυτή να δημοσιευθεί στην Εφημερίδα της 
Κυβερνήσεως. 

Οι Συμβαλλόμενοι 
Για το Ελληνικό Δημόσιο 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΝΙΚΟΛΑΟΣ ΛΕΓΚΑΣ ΣΩΤΗΡΙΟΣ ΧΑΤΖΗΓΑΚΗΣ 

Γ ια την Αγροτική Τράπεζα της Ελλάδος Α.Ε. 

Ο Διοικητής 
ΔΗΜΗΤΡΙΟΣ ΜΗΛΙΑΚΟΣ 

